***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2019-2020 нче уку елы)

**10 нчы сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Басым соңгы иҗеккә төшми торган сүзләр дөрес күрсәтелгән рәтне билгеләгез. **(2 балл)**

а) *халык*, *утырдык*, *ашый*, *җылы*;

ә) *шунда*, *укый*, *бишләп*, *зәңгәр*;

б) *каенлык*, *болыт*, *кояш*, *шикелле*;

**в) *кемдер*, *ләкин*, *минемчә*, *ашаганчы*.**

2. *Кагыйдә* сүзенең беренче авазына туры килә торган характеристика курсәтелгән рәтне билгеләгез. **(2 балл)**

**а) шаулы, саңгырау, яңгырау пары [гъ], кече тел, авыз тартыгы;**

ә) шаулы, яңгырау, саңгырау пары [г], тел арты, борын тартыгы;

б) шаулы, саңгырау, яңгырау пары [гъ], тел арты, авыз тартыгы;

в) шаулы, саңгырау, яңгырау пары [г], кече тел, борын тартыгы.

3. Бирелгән фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

*Җилләр исү*

а) кешенең бик тиз йөрүе;

ә) дөресен сөйләү;

**б) берәр әйбернең кинәт юкка чыгуы;**

в) гел ялган сөйләү.

4. Сүз ясагыч кушымчалар дөрес күрсәтелгән рәтне билгеләгез. **(2 балл)**

а) *-га/-гә*, *-лар/-ләр*, *-ның/-нең*;

ә) *-са/-сә*, *-рак/-рәк*, *-да/-дә*;

б) *-ып/-еп*, *-гач/-гәч*, *-ганчы/-гәнче*;

**в) *-лата/-ләтә*, *-сыз/-сез*, *-даш/-дәш*.**

5. Составында исемләшкән сыйфат булган җөмлә дөрес күрсәтелгән рәтне билгеләгез. **(2 балл)**

а) *Әүвәлге заманда булган, ди, бик ялкау ике кеше.* (Әкият)

**ә) *Гөрләп үсәбез, без – бәхетлеләр.* (Әхмәт Ерикәй)**

б) *Җемелди көз кояшында уттай яфрак һаман да.* (Шәйхи Маннур)

в) *Үстердек кызыл гөлләр, сокланып үпте җилләр.* (Зыя Мансур).

6. Чикләүне белдерә торган кисәкчәләр дөрес күрсәтелгән рәтне билгеләгез. **(2 балл)**

а) *бит, ич, ләбаса*;

ә) *түгел, һич*;

**б) *гына, генә, кына, кенә*;**

в) *әллә,* *дөм.*

7. Җөмләдә калын хәрефләр белән бирелгән сүзнең кайсы җөмлә кисәге икәнлеге дөрес күрсәтелгән рәтне билгеләгез. **(2 балл)**

***Әтиемнең*** *пианинода уйнавын мин сәгатьләр буе тыңлый идем.* (Альфред Сәйдәшев)

а) аергыч;

ә) ия;

б) хәбәр;

**в) тәмамлык.**

8. Бирелгән җөмләнең иярчен компонентының мәгънә ягыннан төре дөрес күрсәтелгән рәтне билгеләгез. **(2 балл)**

*Акылың адашса, йөрәгеңнән юл сора.* (Туфан Миңнуллин)

**а) иярчен шарт җөмлә;**

ә) иярчен сәбәп җөмлә;

б) иярчен вакыт җөмлә;

в) иярчен тәмамлык җөмлә.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

***Интонация*** *– сөйләмнең ритмик-мелодик ягы. [****й****] – тел уртасы тартыгы. Сузык авазга беткән иҗек* ***ачык*** *иҗек дип атала. Язылышлары төрле, әйтелешләре бертөрле булган омонимнар* ***омофон*** *дип атала. -чык/-чек, -кай/-кәй, -гылт/-гелт –* ***модальлек*** *кушымчалары.* ***Саналмышы*** *төшеп калса, сан исемләшә һәм сан, тартым, килеш белән төрләнә башлый. Җөмләнең мәгънәсе аңлашылсын өчен кирәк булган җөмлә кисәкләре барысы да кулланылса, ул* ***тулы*** *җөмлә була. Мөнәсәбәтле сүзләр һәрвакыт* ***баш*** *җөмләдә килә.*

**III. Гамәли-иҗади бирем.**

1. Җөмләләрне татар теленә тәрҗемә итегез. **(6 балл)**

*Больше верь своим очам, нежели чужим речам.* (Мәкаль) (Мәсәлән, ***Кеше сөйләгәнгә караганда, үзеңнең күзләреңә күбрәк ышан***)

*Прежде чем сказать что-либо другим, скажи это себе.* (Ларошфуко) (Мәсәлән, ***Башкаларга нәрсәдер әйтер алдыннан, аны иң элек үзеңә әйтеп кара***)

2. Күпнокталар урынына тиешле сүзне куеп, Илдар Юзеев язган шигъри юлларны укыгыз. **( 2 балл)**

Әлеге сүз 4 хәрефтән, 5 аваздан тора:

1 аваз – саңгырау, тирән тел арты, авыз тартыгы;

2 аваз – арткы рәт, иренләшкән сузык;

3 аваз – сонор, тел уртасы, авыз тартыгы;

4 аваз – арткы рәт, иренләшмәгән сузык;

5 аваз – саңгырау, тел алды, авыз тартыгы.

*Бер җылы сүз*

*Олы* ***кояш*** *итте*

*Сүнеп бара торган өметне.*

3. Сингармонизм законының ирен гармониясенә буйсынган сүзләрне сайлап языгыз. **(2 балл) (*олы, өметне*)**

4. Җөмлә кисәкләренең асларына сызыгыз, төрләрен билгеләгез. **(4 балл)**

*Бер җылы сүз*

*Олы кояш итте*

*Сүнеп бара торган өметне.*

*Сүз* – гади ия; *кояш итте* – кушма исем хәбәр; *олы, җылы, бер, сүнеп бара торган* – аергычлар; *өметне* – туры тәмамлык

4. “*Җылы*” сүзгә сез нинди сүзләрне кертер идегез, шуларны санагыз. “*Җылы*” сүзләрнең кеше тормышындагы роле турындагы фикерләрегезне 12-15 җөмләдән торган бәйләнешле текст итеп языгыз. **(8 балл)**