***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2019-2020 нче уку елы)

**7 нче сыйныф**

**Үткәрү вакыты – 90 минут**

**Максималь балл – 42**

**I. Тестлардан дөрес җавапны билгеләгез.**

1. Хәрефләргә караганда авазлар саны күбрәк булган сүзне билгеләгез. **(2 балл)**

а) *төньяк*;

ә) *йолдыз*;

**б) *куян*;**

в) *шигырь*.

2. Басымы соңгы иҗеккә төшмәгән сүз дөрес күрсәтелгән рәтне билгеләгез. **(2 балл)**

а) *ашадылар*;

**ә) *татарча*;**

б) *телефон*;

в) *китап*.

3. Диалекталь сүзләрдән генә торган рәтне билгеләгез. **(2 балл)**

а) *кишер*, *егет*, *тапкырлау*, *җиләк*;

ә) *ассимиляция*, *синтаксис*, *синоним*, *архаизм*;

б) *футбол*, *гимн*, *фонтан*, *гирлянда*;

**в) *ызба*, *айбагар*, *кәй*, *әпәй*.**

4. Бирелгән фразеологик әйтелмәнең мәгънәсе дөрес күрсәтелгән рәтне билгеләгез. **(2 балл)**

***Ике күзе дүрт булу.***

**а) аптыраудан шаккату;**

ә) куркудан елау;

б) бик нык шатлану;

в) бик күп.

5. Калын хәрефләр белән бирелгән исемнең ясалыш ягыннан төре дөрес күрсәтелгән рәтне билгеләгез. (2 балл)

*Агач хәтта үзен кисеп торган кешегә дә* ***күләгә*** *бирә.* (Мәкаль)

**а) тамыр исем;**

ә) кушымча ялгану юлы белән ясалган исем;

б) кушма исем;

в) кыскартылма исем.

6. Нисби сыйфатлардан гына торган рәтне билгеләгез. **(2 балл)**

а) *батыр*, *яшь*, *ак*;

ә) *хәйләкәр*, *яшел*, *чибәр*;

**б) *өйдәге*, *фәнни*, *тарихи*;**

в) *сөйкемле*, *йомшак*, *түгәрәк*.

7. Сынамышта кулланылган санның төркемчәсе дөрес күрсәтелгән рәтне билгеләгез. **(2 балл)**

*Беренче сентябрьдә күк күкрәсә, киләсе ел ашлык уңар, ләкин көз озак килер.* (Сынамыш)

а) микъдар саны;

**ә) тәртип саны;**

б) бүлем саны;

в) чама саны.

8. Җөмләдә кулланылган рәвешнең төркемчәсе дөрес күрсәтелгән рәтне билгеләгез. **(2 балл)**

*Кеше сүзе күп булыр, алдыңа кара да эшең белән бул.* (Мәкаль)

а) саф;

ә) охшату-чагыштыру;

**б) күләм-чама;**

в) вакыт.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Сузык авазларның сүз эчендә охшашлануы* ***сингармонизм*** *законы дип атала. [****ң****] тартыгы сүз башында язылмый.* ***Диалекталь*** *сүзләр – бер җирлектә яшәүчеләр генә куллана торган сүзләр.* ***Кыскартылма*** *сүзләр тезмә сүзләрне кыскарту юлы белән ясала. Дәрәҗә белән төрләнә ала торган сыйфатлар* ***асыл*** *сыйфатлар дип атала.* ***Бүлем*** *саны предметларның яисә затларның тигез өлешләргә бүленүен белдерә.* ***Вакыт*** *рәвешләре эш яки хәлнең үтәлү вакытын белдерә. Татар телендә алмашлыклар* ***тамыр*** *һәм ясалма була.*

**III. Гамәли-иҗади бирем.**

1. Сыйфатларны татар теленә тәрҗемә итегез. **(6 балл)**

*Вежливый* – **ягымлы**

*Трусливый* – **куркак**

*Жадный* – **саран**

*Трудолюбивый* – **эшчән** (**эш сөючән**)

*Честный* – **гадел**

*Весёлый –* ***шат күңелле***

2. Әлеге сыйфатларның татарча антоним парларын языгыз. **(6 балл)**

***Тупас, батыр, юмарт, ялкау, алдакчы, усал (ачулы)***

3. Сезнең нинди уңай һәм тискәре сыйфатларыгыз бар һәм кайсылары күбрәк? Шул хакта 8-10 җөмлә төзеп языгыз. **(6 балл)**